Ástþór Sindri Baldursson fær verðugan andstæðing frá Hnefaleikafélagi Hafnarfjarðar ( HFH ) , Tom Wolbers fær tækifæri á því að snúa tapi í sigur gegn Valentyn Bukavin frá Hnefaleikafélaginu ÆSIR ( HFÆ ) og Njarðvíkingurinn síkáti , Pétur „ Smiley ” Ásgeirsson , mun skiptast á höggum við Rasmus Hansen frá Danmörku . Í lokaviðureign kvöldsins mætast svo tveir efnilegustu boxarar landsins , þeir Hafsteinn Smári Óskarsson , og Adam Freyr Daðason ( HFH ) í þriðja sinn . Þeir háðu einvígi síðasta vetur og hafði Hafsteinn betur bæði skiptin , en naumlega þó . Adam fékk ekki tækifæri til þess að spreyta sig á Íslandsmeistaramótinu í apríl þar sem Hafsteinn varð Íslandsmeistari en getur nú gert óbeint tilkall til titilsins á föstudaginn kemur . Aðrar áhugaverðar viðureignir eru endurkoma bestu hnefaleikakonu Íslands , Arndísar Birtu Sigursteinsdóttur , sem hefur ekki stigið í hringinn um nokkurt skeið og svo bardagi milli þeirra Kenneth Nemming og Juri Jaanissoo . Kenneth er margfaldur danskur meistari og heimavanur í Reykjanesbæ en hann hefur komið hér þó nokkrum sinnum að keppa og æfa , síðast á Ljósanótt fyrir tveimur árum . Hann mun keppa fyrir hönd Reykjanesbæjar gegn Jaanissoo , sem hefur m.a. lent í 5. sæti á EM . Húsið opnar 19:00 og keppni hefst kl. 20:00 . Aðgangseyrir eru 1.000 kr og er selt inn við innganginn .